उल्लेख मिलता है कि शुरूआत में गूजर गाय ही पाला करते थे। मगर गायों का दूध कम होने और उससे कम घी निकलने के कारण उन्होंने भैंसे भी पालनी शुरू कर दी। आज ये ‘गो-पालक’ अब भैंस-पालक बन गये हैं। शुरू में पश्चिम भारत के निवासी गूजर धीरे-धीरे सारे उत्तर-पश्चिम भारत में फैल गये। जंगलों में ही उनका निवास है, इसलिए वे ‘वन गूजर’ भी कहलाते हैं। अधिकतर गूजर मुसलमान हैं और ये जम्मू, हिमाचल और उत्तराखण्ड में फैले हुए हैं। पश्चिमी उत्तर प्रदेश में हिन्दू गूजर भी हैं। उत्तराखण्ड में यह गढ़वाल से लेकर कुमाऊं की तराई तक फैले हैं। यहां यह हिमाचल से आये हैं।